32001D0873
L 325/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 декември 2001 година
за изменение на Директива 2001/22/ЕО относно определянето на методи за вземане на проби и методи за анализ за осъществяване на официалния контрол върху съдържанието на олово, кадмий, живак и 3-MCPD в храните
(нотифицирано под номер С(2001) 3913)
(текст от значение за ЕИП)
(2001/873/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност;
като взе предвид Директива 85/591/ЕИО на Комисията от 20 декември 1985 г. относно методите на Комисията за вземане на проби и анализ за целите на мониторинга на храни, предназначени консумация от хора (1), и по-специално член 1 от нея,
като има предвид, че:
(1)
Директива 2001/22/ЕО на Комисията от 8 март 2001 г., относно определянето на методи за вземане на проби и методи за анализ за осъществяване на официалния контрол върху съдържанието на олово, кадмий, живак и 3-MCPD в храните (2), установява и хармонизира техническите мерки за методите на вземане на проби и анализ, които да се използват за контрол на споменатите замърсители.
(2)
В текста, който е публикуван в Официален вестник на европейските общности, се е получила материална грешка в датата за влизането в сила на законовите, подзаконовите и административните разпоредби на държавите-членки, за да се съобразят с горната директива.
(3)
Необходимо е съответно да се коригира Директива 2001/22/ЕО.
(4)
Предвидените в настоящето решение мерки са в съответствие с мнението на Постоянния комитет по храните,
ПРИЕ НАСТОЯЩОТО РЕШЕНИЕ:
Член 1
В първия параграф на член 3 на Директива 2001/22/ЕО „5 април 2003 г.“ се заменя с „5 април 2002 г.“.
Член 2
Адресати на настоящето решение са държавите-членки.
Съставено в Брюксел на 4 декември 2001 година.